text: X I.
  Sequuntur P. Valerii Poblicolae iterum Cons. & T. Lucretii; Porsenae, Etrusci regis, pro restituendis Tarquiniis bello, Horatii Coclitis, Mucii Scaevolae, Porsenam in Regia occidere destinantis (cujus facinus, utut licitum, tamen improbandum videtur. Neque enim expedit in principes, quanquam hostes, immittere percussores, cum ea res sit ipsis illis, qui sic nocent, noxii exempli) ac Cloeliae virginis audacia, an virtute, & pace cum Porsena redintegrata; & & mox duo adhuc alii propè continui ejusdem Valerii insignes Consulatus. Uni Poblicolae toties reddito Consulatu, parum provisum libertati videtur. Nam pe-riculosum est unum hominem, quamlibet optimum, in Republica, praesertim libera, esse toties caput & columen imperii.